Er horv-zé, péhani ne hellé quet, meit dré viracl, bout bet sàuet elcé de lein en doar, e oé bet nezé disoleit pen der ben dirac ol en dud e oé inou,. Cavet oé bet a béh, hag hemb breinaté erbet. Er mambreu e oé rah  staguet en eil doh éguilé dré ou oenceu naturel, ha goleit open ag ou hrohen. Er hig e ziscoé bout blod é paud a léhieu. Er hevinieu treid ha ré en deourn e oé staguet mad én ou léh. En téad memb hag en discoharn, disséhet ma oent hemb-quin, e oé ehué a béh él ol er rest.